Η **Μελίνα Ασλανίδου** (Στουτγκάρδη, 28 Αυγούστου 1974) είναι Ελληνίδα τραγουδίστρια.

Βιογραφία
---------

Γεννήθηκε στις 28 Αυγούστου 1974 στη Στουτγκάρδη της Γερμανίας, αλλά πέρασε την παιδική της ηλικία στην Παραλίμνη Γιαννιτσών. Έκτοτε ζει και δραστηριοποιείται στην Ελλάδα. Έχει σπουδάσει βοηθός μικροβιολόγου στη Θεσσαλονίκη.

Καριέρα
-------

Την περίοδο 2000 έως 2002 συμμετείχε στο συγκρότημα Οι Απέναντι, με το οποίο κυκλοφόρησε τα άλμπουμ "*Το Παρελθόν Θυμήθηκα"* και το "*Μικρή Αγάπη"* που περιέχει την διασκευή του τραγουδιού "*Τι σου κανα και πίνεις"*, με την οποία το συγκρότημα έγινε ευρύτερα γνωστό. 

Έπειτα ακολούθησε σόλο καριέρα. Το 2003 κυκλοφόρησε τον πρώτο της προσωπικό δίσκο με τίτλο "*Το Πέρασμα"*. Το 2005 κυκλοφόρησε ο δεύτερος δίσκος "*Παιχνίδι Είναι"* καθώς και ενα single με τίτλο "3 ευχές". Το 2007 κυκλοφόρησε ένα single με τρία κομμάτια, με τίτλο "*Ψηλά Τακούνια"*. Το 2008 κυκλοφόρησε τη συλλογή "*Στο Δρόμο"*. Το 2009 κυκλοφόρησε το digital single "*Άλλη Μια Φορά"*. 

Το 2014 και το 2015 συμμετέχει ως κριτής στο τηλεοπτικό show του ΑΝΤ1 *The Voice of Greece* και παράλληλα κυκλοφόρησε το δίσκο "*Μελίνα"* από τη Heaven Music που έγινε χρυσός σε πωλήσεις. Τον Οκτώβριο του 2014 συμμετείχε στο soundtrack της ταινίας "*Κοινός Παρανομαστής"*  σε μουσική του Αντώνη Μιτζέλου*.* Τον Απρίλιο του 2016 κυκλοφόρησε ένα best of από την Feelgood Records με αφορμή τα 15 χρόνια της στη δισκογραφία. Στο δίσκο συμπεριλαμβάνεται το τραγούδι "*9 Μήνες"*, το οποίο είναι το soundtrack της ομώνυμης τηλεοπτικής σειράς του Star.

Το 2015, συνεργάστηκε με τον Γιάννη Πάριο και τον Μιχάλη Κουινέλη.Το Μάιο του 2016 κυκλοφόρησε το τραγούδι "*Νερό και Χώμα"*. Κατά τη ραδιοφωνική του πορεία, το τραγούδι έφτασε στο Νο1 του ελληνικού όσο και του μικτού airplay chart. Το τραγούδι "*Νερό και Χώμα"* βραβεύτηκε ως *Καλύτερο ντουέτο/συνεργασία της χρονιάς* στα μουσικά βραβεία Mad Video Music Awards το 2017.

Τον Οκτώβριο του 2016 κυκλοφόρησε ο δίσκος "*Με φωνάζουνε με το μικρό μου"* από τη Heaven Music, ο οποίος έγινε χρυσός σε πωλήσεις. Τον Φεβρουάριο του 2017 ξεκίνησε εμφανίσεις στο Votanikos Plus και τον Μάιο κυκλοφόρησε ένα live album με τραγούδια του Χρήστου Νικολόπουλου που ηχογραφήθηκαν στην Πάτρα το 2010.

Τον χειμώνα του 2017-2018 συνεργάστηκε με τη Νατάσα Θεοδωρίδου και τον Γιώργο Παπαδόπουλο στην Ιερά Οδό. Τον Μάρτιο του 2018 ξεκίνησε την ευρωπαϊκή της περιοδεία κάνοντας εμφανίσεις στη Γερμανία, στο Αμβούργο, στην Ολλανδία, στη Σουηδία, στο Βέλγιο, στην Ελβετία και στην Αγγλία. Το Μάιο 2018 κυκλοφόρησε ένα άλμπουμ με διασκευές από τραγούδια του Μίμη Πλέσσα.

Τον Ιούνιο του 2019 υπέγραψε συμβόλαιο με τη δισκογραφική εταιρεία Panik Records, συνεργασία που εγκαινιάστηκε με την κυκλοφορία της διασκευής "Σε Ποια Θάλασσα Αρμενίζεις". 

Τον Δεκέμβριο του 2019 κυκλοφόρησε τραγούδι από την Panik Records με τίτλο: "Ευχή" σε Μουσική Γιώργου Σαμπάνη και Στίχους της Ελεάνας Βραχάλη. 

Τον Απρίλιο του 2020 συνεργάζεται δισκογραφικά με το συνθέτη Γιώργο Θεοφάνους. Ο Γιώργος Θεοφάνους έγραψε το τρυφερό τραγούδι "Γεια σου" (σε μουσική και στίχους) και όταν ζήτησε μέσω των social media τη γνώμη του κόσμου για τον ιδανικό ερμηνευτή, η Μελίνα Ασλανίδου συγκέντρωσε τις προτιμήσεις η οποία και τελικά το ερμήνευσε. 

Τον Ιούνιο του 2020 κυκλοφόρησε το "Δε βάζεις μυαλό". Πρόκειται για ένα καλοκαιρινό single με έντονο ελληνικό χρώμα. Το «Δε Βάζεις Μυαλό» συνδυάζει αρμονικά στον ήχο του τα παραδοσιακά στοιχεία της λύρας με το μοντέρνο χαρακτήρα των ρυθμικών beats. Ο Γιώργος Θεοφάνους έγραψε τη μουσική, ο Θάνος Παπανικολάου έδωσε τους στίχους και η Μελίνα Ασλανίδου δένει το τραγούδι με την εξαιρετική ερμηνεία της. Η Μελίνα Ασλανίδου ετοιμάζει τον καινούργιο της δίσκο με την υπογραφή του Γιώργου Θεοφάνους. Από την Panik Records.

Παραπομπές
----------

1. ↑  TEAM, MC. «Η Μελίνα Ασλανίδου στο Music Corner! (10/9/2013)». *MusicCorner.gr*.. Ανακτήθηκε στις 2017-07-04.
2. ↑  «Μελίνα Ασλανίδου: "Η δική μου οικογένεια θα είναι μοναδική"». *News.gr*. 2014-08-12.. Ανακτήθηκε στις 2017-07-04.
3. ↑  Μελίνα Ασλανίδου: Οι σπουδές και το ντεμπούτο της στο τραγούδι
4. 1 2  «Οι Απέναντι "Το παρελθόν θυμήθηκα"». *www.musiccorner.gr*. Ανακτήθηκε στις 4 Ιουλίου 2017.
5. ↑  «Χρόνια πολλά Μελίνα Ασλανίδου | Οι μεγάλες της επιτυχίες». *GetGreekMusic*. 2017-08-28. Αρχειοθετήθηκε από το πρωτότυπο στις 2020-09-23.. Ανακτήθηκε στις 2018-08-12.
6. ↑  «Χρόνια πολλά Μελίνα Ασλανίδου! Πόσο χρονών γίνεται; - Mad TV». *mad.tv* (στα Αγγλικά). Ανακτήθηκε στις 12 Αυγούστου 2018.
7. ↑  «ΑΝΤΩΝΗΣ ΜΙΤΖΕΛΟΣ / ΚΟΙΝΟΣ ΠΑΡΟΝΟΜΑΣΤΗΣ - CD». *Βιβλιοπωλείο IANOS*. Ανακτήθηκε στις 30 Ιουνίου 2020.
8. ↑  emprosnet.gr. «Η Μελίνα Ασλανίδου στον «Οινοφόρο» - EmprosNet.gr».. Ανακτήθηκε στις 2018-08-12.
9. ↑  «MAD Video Music Awards 2017 By Coca-Cola and Aussie // Οι υποψηφιότητες - Mad TV». *mad.tv* (στα Αγγλικά). Ανακτήθηκε στις 12 Αυγούστου 2018.
10. ↑  «Οι νικητές των Mad Video Music Awards 2017! • Hit Channel». *Hit Channel*. 2017-06-28. Αρχειοθετήθηκε από το πρωτότυπο στις 2021-06-14.. Ανακτήθηκε στις 2018-08-12.
11. ↑  «MAD VMA 2017: Αυτοί είναι οι νικητές των βραβείων - People Greece» (στα αγγλικά). *People Greece*. Αρχειοθετήθηκε από το πρωτότυπο στις 2017-11-12.. Ανακτήθηκε στις 2018-08-12.
12. ↑  Musicity. «Μελίνα Ασλανίδου - Με φωνάζουνε Με το Μικρό Μου / Νέο Άλμπουμ!».. Ανακτήθηκε στις 2018-08-12.
13. ↑  «Με φωνάζουνε με το μικρό μου - Άκουσε το νέο άλμπουμ της Μελίνας Ασλανίδου». *GetGreekMusic*. 2016-10-31. Αρχειοθετήθηκε από το πρωτότυπο στις 2020-09-23.. Ανακτήθηκε στις 2018-08-12.
14. ↑  «Μελίνα Ασλανίδου | Greek Spirit Tour - Ευρωπαϊκή περιοδεία - Μάρτιος 2018 - NGradio.gr». *NGradio.gr*. 2018-03-02.. Ανακτήθηκε στις 2018-08-12.
15. ↑  «Μελίνα Ασλανίδου - Ευρωπαϊκή Περιοδεία». Αρχειοθετήθηκε από το πρωτότυπο στις 2018-08-30.. Ανακτήθηκε στις 2018-08-12.
16. ↑  Ogdoo.gr. «Η Μελίνα Ασλανίδου προετοιμάζει την Greek Spirit Tour».. Ανακτήθηκε στις 2018-08-12.
17. ↑  TEAM, MC. «Η Μελίνα Ασλανίδου στη Γερμανία, για να προετοιμάσει την περιοδεία της, "Greek Spirit Tour" | MusicCorner.gr». *www.musiccorner.gr*. Ανακτήθηκε στις 12 Αυγούστου 2018.
18. ↑  «Δισκογραφική μεταγραφή για τη Μελίνα Ασλανίδου».

Εξωτερικοί σύνδεσμοι
--------------------

* Σελίδα στο Instagram
* Σελίδα στο Twitter
* Σελίδα στο Facebook
* Σελίδα στο IMDb
* ΑΠΟΝΤΕΣ (Αρχείο ντοκιμαντέρ της ΕΡΤ)
* ΑΠΟΝΤΕΣ (Αρχείο ντοκιμαντέρ της ΕΡΤ)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186149196514974792035
* **Europeana**: agent/base/143593
* LCCN: no2019089818
* ISNI: 0000 0003 7266 3535
* BNF: cb14648551s (data)
* BIBSYS: 5024467
* MusicBrainz: d55702f8-1b33-494e-8c9c-e6fd948bbee8

 |

 |